Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1997. évi LXXXII. törvény alapján történő vagyonkezelés.
Paragraph Index: 403

31. A FELÜGYELETI MÉRLEG — ESZKÖZÖK A jelentés kitöltése A befektetési vállalkozások eszköz tételeire vonatkozó táblázat kitöltése megegyezik a számviteli előírásokban foglaltakkal, azonban egyes esetekben eltér attól. Az egyes eszközcsoportok a részletező sorok összegei. A számviteli mérleg tagolásától eltérő tételeknél — a sorkód száma szerint kiemelt — külön meghatározott előírásokat kell alkalmazni, és annak megfelelően a mérlegben kimutatni. Az értékpapírok értékelése, a mérlegben való kimutatása a BeSzkr. előírásainak megfelelően történik. Az értékpapírokat a részletezésnél az eredeti kibocsátó szerint kell besorolni, akkor is, ha értük valaki garanciát vállalt. Az elszámolt céltartalékokat a csoportosításoknak megfelelően, külön sorokban és negatív (—) előjellel kell feltüntetni. Az eszközök tagolása

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes